sagorsarker/bangla-wikipedia huggingface dataset:
সময়মুদ্রা

সময়মুদ্রা বা সময়ের ছাপ (timestamp) বলতে কতগুলি অক্ষরক্রম বা সাংকেতিক তথ্যের ক্রমকে বোঝায়, যার মাধ্যমে কোনও নির্দিষ্ট ঘটনা কখন ঘটেছিল, তা শনাক্ত করা যায়। সাধারণত সময়মুদ্রাতে ঘটনার তারিখ ও ঘড়ির সময় অন্তর্ভুক্ত থাকে, তবে কদাচিৎ এক সেকেন্ডের ক্ষুদ্র ভগ্নাংশ পর্যন্তও সময় মুদ্রাঙ্কিত হতে পারে। সময়মুদ্রা সৃষ্টির কাজটিকে "সময়মুদ্রণ" বা "সময় মুদ্রাঙ্কন" (timestamping) বলে। সময়মুদ্রাকে সময়ের কোনও পরম ধারণার উপর ভিত্তি করে সৃষ্টি করার বাধ্যবাধকতা নেই। এগুলিকে পছন্দের যেকোনও প্রসঙ্গ-সময়ের/প্রসঙ্গ-মুহূর্তের সাপেক্ষে তৈরি করা যায়, যেমন কোনও যান্ত্রিক ব্যবস্থা্র চালু হবার মুহূর্তের সাপেক্ষে, কিংবা অতীতের কোনও মুহূর্তের সাপেক্ষে সময়মুদ্রা মুদ্রিত হতে পারে।
"তারিখমুদ্রা" (datestamp), "ঘড়ির সময়মুদ্রা" (timestamp) ও "তারিখ ও ঘড়ির সময়মুদ্রা" (date-timestamp) - এই তিনের মধ্যে কখনও কখনও নিম্নরূপ পার্থক্য করা হতে পারে। 
সময়মুদ্রা কথাটির ইংরেজি পরিভাষা "টাইমস্ট্যাপ" শব্দটি রবার স্ট্যাম্প থেকে এসেছে, যে স্ট্যাম্পগুলিকে কার্যালয়ে বর্তমান তারিখ ও কদাচিৎ ঘড়ির সময় কালিতে লেপে কাগজের নথিতে মুদ্রাঙ্কিত করতে বা ছাপ দিতে ব্যবহার করা হত, যার উদ্দেশ্য ছিল কখন ঐ নথিটি গৃহীত হয়েছে, তার লেখ্যপ্রমাণ রাখা। এই ধরনের সময়মুদ্রার একটি সাধারণ উদাহরণ হল কোনও চিঠির খামের উপরে মুদ্রাঙ্কিত ডাকমুদ্রা বা ডাকছাপ (Postmark), কিংবা কোনও কাগজের সময়ফলকের উপরে মুদ্রিত "প্রবেশ" ও "প্রস্থান" নির্দেশকারী ঘড়ির সময়মুদ্রা। 
ডিজিটাল উপাত্ত ব্যবস্থাসমূহের আবির্ভাবের সাথে সাথে সময়মুদ্রার অর্থ প্রসারিত হয়েছে এবং এটি দিয়ে ডিজিটাল উপাত্তের সাথে সংযুক্ত ডিজিটাল তারিখ ও ঘড়ির সময়ের তথ্যগুলিকেও নির্দেশ করা হয়। যেমন পরিগণকীয় নথি তথা কম্পিউটার ফাইলগুলিতে সময়মুদ্রা অন্তর্ভুক্ত থাকে, যাতে নথিটিতে সর্বশেষ কখন পরিবর্তন সাধিত হয়েছিল, তার হিসাব থাকে। একইভাবে ডিজিটাল আলোকচিত্রগ্রাহক যন্ত্র তথা ডিজিটাল ক্যামেরাগুলিতে গৃহীত আলোকচিত্রগুলির নথিতেও সময়মুদ্রা সংযুক্ত করা হয়, যার দ্বারা কোন তারিখ ও দিনের কোন সময়ে ছবিটি গৃহীত হয়েছিল, তার হিসাব বা লেখ্যপ্রমাণ থাকে।
ডিজিটাল যন্ত্রসমূহের সময়মুদ্রা সাধারণত একটি পূর্বাপর সঙ্গতিপূর্ণ বিন্যাসে উপস্থাপন করা হয়, যাতে দুইটি ভিন্ন ভিন্ন লেখ্যপ্রমাণের মধ্যে তুলনা করা সহজ হয় এবং সময়ের সাথে সাথে নথির অনুসরণ করা সম্ভব হয়। পরিগণকীয় ব্যবস্থাগুলিতে (কম্পিউটিং ব্যবস্থা) প্রকৃত উপাত্তের সাথে সঙ্গতিপূর্ণ উপায়ে সময়মুদ্রা নথিবদ্ধ করার চর্চাকে পরিগণকীয় সময়মুদ্রণ বলা হয়।
সময়মুদ্রাগুলিকে সাধারণত উপাত্ত ঘটনাবিবরণীর (Data logging) ঘটনাগুলির জন্য বা ঘটনাক্রমগুলিতে (sequence of events SOE) ব্যবহার করা হয়; ঘটনাবিবরণীর বা ঘটনাক্রমের প্রতিটি ঘটনাকে একটি সময়মুদ্রা দিয়ে চিহ্নিত করা হয়।
আইএসও ৮৬০১ আদর্শটিতে তারিখ ও ঘড়িতে প্রদর্শিত দিনের সময় উপস্থাপনের প্রমিতকরণ সাধন করা হয়েছে। এই প্রমিত বা আদর্শ উপস্থাপনগুলি প্রায়শই সময়মুদ্রা মান নির্মাণে ব্যবহার করা হয়।
তারিখ ও ঘড়ির সময়মুদ্রার উদাহরণ:
তারিখমুদ্রার উদাহরণ:
ঘড়ির সময়মুদ্রার উদাহরণ:
ক্রমসংখ্যা (Sequence number):
২০০৬ পুরুষ হকি বিশ্বকাপ

২০০৬ পুরুষ হকি বিশ্বকাপ হল আন্তর্জাতিক হকি ফেডারেশন পরিচালিত পুরুষ হকি বিশ্বকাপের একাদশ আসর যা ৬ সেপ্টেম্বর থেকে ১৭ সেপ্টেম্বর পর্যন্ত জার্মানির মোচেনগ্লাডবাখ শহরে অনুষ্ঠিত হয়েছিল। এই আসরে জার্মানি বিজয়ী হয়, তারা ফাইনালে ৩-৪ গোলে অস্ট্রেলিয়াকে পরাজিত করে।
অন্তরে বাইরে (২০২৪-এর চলচ্চিত্র)

অন্তরে বাইরে ২০২৪ সালের একটি বাংলা ভাষার ভারতীয় নাট্য চলচ্চিত্র। এটি কাহিনী, চিত্রনাট্য ও সংলাপ রচনার সাথে পরিচালনা করেছেন প্রণব মন্ডল। প্রধান চরিত্রে অভিনয় করেছেন অনির্বাণ পৈতান্ডি, বৃষ্টি গুহ, এমএমিক বাগুই ও কৈরাবী সেনগুপ্ত। যা ২০২৪ সালের ১৪ই জুন পশ্চিমবঙ্গের প্রেক্ষাগৃহে মুক্তি পায়।
জম্মু ও কাশ্মীর ইত্তিহাদুল মুসলিমিন

জম্মু ও কাশ্মীর ইত্তিহাদুল মুসলিমিন (জেকেআইএম) (উর্দু : جموں و کشمیر اتحاد المسلمین) হল একটি কাশ্মীরি বিচ্ছিন্নতাবাদী শিয়া মুসলিম রাজনৈতিক দল যার লক্ষ্য কাশ্মীরে শিয়া-সুন্নি ঐক্য এবং শান্তিপূর্ণ সংগ্রামের মাধ্যমে ভারত থেকে জম্মু ও কাশ্মীরের স্বাধীনতা। . এটি কাশ্মীরের শ্রীনগরে ১৯৬২ সালে মোহাম্মদ আব্বাস আনসারি এবং তার অনুসারীরা দ্বারা প্রতিষ্ঠিত হয়েছিল।
জম্মু ও কাশ্মীর ইত্তিহাদুল মুসলিমীন শিয়া মুসলিম ধর্মযাজক এবং পণ্ডিতদের একটি গ্রুপ দ্বারা প্রতিষ্ঠিত হয়েছিল যার নেতৃত্বে মোহাম্মদ আব্বাস আনসারির নেতৃত্বে ২ ফেব্রুয়ারি, ১৯৬২, জম্মু ও কাশ্মীরের শ্রীনগরে, যিনি সর্বদলীয় হুরিয়াত কনফারেন্সের প্রাক্তন চেয়ারম্যান ছিলেন, ছাতা সংগঠন। জম্মু ও কাশ্মীরের বিচ্ছিন্নতাবাদীদের। ২০২২ সালে আনসারির মৃত্যুর পর থেকে, এটি তার ছেলে, মাসরুর আব্বাস আনসারির নেতৃত্বে রয়েছে।
২০২৩ সালে, ৩৪ বছর বিরতির পরে ৮ম মহরম মিছিলের অনুমতি দেওয়া হয়েছিল।
নয়নজ্যোতি শর্মা

নয়নজ্যোতি শর্মা হলেন একজন অসমীয়া গল্পকার, উইকিমিডিয়ান ও চিকিৎসক। বর্তমানে তিনি নলবাড়ির শুশ্রুষা হাসপাতালে কর্মরত আছেন। তিনি ২০২৩ সালের নভেম্বর মাসে 'জল কাটা জুই' ছোটগল্পের জন্য মুনিন বরকতকী সাহিত্য পুরস্কার এবং জুন মাসে সাহিত্য একাডেমি যুব পুরস্কার পেয়েছেন। ২০২২ সালের ডিসেম্বরে প্রকাশিত ছোটগল্পের এই সংকলনটি তার প্রথম প্রকাশিত বই। ২০২৩ সালের ২৯ সেপ্টেম্বর থেকে ১ অক্টোবর পর্যন্ত অনুষ্ঠিত প্রাগজ্যোতিষপুর সাহিত্য উৎসবে তিনি প্রাগজ্যোতিষপুর সাহিত্য পুরস্কারে ভূষিত হন। 
ডা. শর্মা ১৯৯৩ সালের ৩ জুন নলবাড়ি জেলার কমারকুছি এলাকায় জন্মগ্রহণ করেন। তার পিতার নাম খনিন্দ্র শর্মা এবং মাতার নাম ঊষা দেবী। তিনি ২০১০ সালে নলবাড়ির আসাম একাডেমি থেকে মাধ্যমিক পরীক্ষায় উত্তীর্ণ হন। ২০১২ সালে নলবাড়ি কলেজ থেকে উচ্চ মাধ্যমিক, ২০১৭ সালে তিনি জালুকবাড়ির সরকারি আয়ুর্বেদিক কলেজ থেকে স্নাতক এবং ২০২১ সালে সার্জারিতে স্নাতকোত্তর ডিগ্রি অর্জন করেন।
মাহের আল-মু'আইকলি

মাহের বিন হামাদ বিন মুহাম্মাদ বিন আল-মু'আইকলি আল-বালাউই (জন্ম ৭ জানুয়ারী ১৯৬৯) হলেন মক্কার গ্র্যান্ড মসজিদ, মসজিদ আল-হারামের একজন ইমাম এবং প্রচারক ।
মাহের মদিনার টিচার্স কলেজ থেকে স্নাতক হন যেখানে তিনি গণিত অধ্যয়ন করেন এবং মক্কা আল-মুকাররামায় শিক্ষক হিসাবে কাজ করতে যান। এরপর তিনি মক্কার প্রিন্স আব্দুল মজিদ স্কুলে ছাত্র গাইড হন । তিনি ১৪২৫ হিজরিতে উম্ম আল-কুরা বিশ্ববিদ্যালয়ের শরীয়া কলেজে ইমাম আহমদ বিন হাম্বলের আইনশাস্ত্রে স্নাতকোত্তর ডিগ্রি অর্জন করেন এবং ব্যাখ্যায় ডক্টরেট ডিগ্রি অর্জন করেন। তিনি উম্মুল কুরা বিশ্ববিদ্যালয়ের কলেজ অফ জুডিশিয়াল স্টাডিজ অ্যান্ড রেগুলেশনের জুডিশিয়াল স্টাডিজ বিভাগে সহকারী অধ্যাপক হিসেবে কাজ করেন। এবং গ্র্যাজুয়েট স্টাডিজ এবং বৈজ্ঞানিক গবেষণার জন্য ভাইস ডিনের পদে অধিষ্ঠিত।
থিসিসটির শিরোনাম ছিল: আবদ আল-মালিক আল-মাইমুনির (সংগ্রহ ও অধ্যয়ন) বর্ণনা অনুসারে ইমাম আহমদ ইবনে হাম্বল আইনশাস্ত্রের সমস্যা। তিনি ১৪৩২ হিজরিতে উম্মুল-কুরা বিশ্ববিদ্যালয় থেকে তার ডক্টরেট অর্জন করেন, যেটি সীমানা ও জেলাগুলির উপর (শাফিয়ি আইনশাস্ত্রে ইমাম শিরাজী কর্তৃক) গ্রন্থের (তুহফাত আল-নাবিহ, শরহ আল-তানবিহ) গবেষণা।
তিনি দ্য প্রফেটস মাস্টারপিস ইন এক্সপ্লানেশন অফ দ্য ওয়ার্নিং টু আল-জাঙ্কলোনি আল-শাফি'ই শিরোনামের একটি ডক্টরেট থিসিসও পেয়েছেন , যা সীমানা ও বিচার বিভাগের অধ্যায়ের একটি অধ্যয়ন ও গবেষণা । কিং আব্দুল আজিজ হলে থিসিস নিয়ে আলোচনা হয়। তিনি ২৮ মুহাররম ১৪৩৪ তারিখে আইনশাস্ত্রে ডক্টরেট ডিগ্রি অর্জন করেন, হিজরি ১২ ডিসেম্বর ২০১২ গ্রেগরিয়ানের সমতুল্য ।
তিনি মক্কা আল-মুকাররমায় আল-আওয়ালি জেলার আল-সাদি মসজিদের খুতবার নেতৃত্ব দেন। তিনি ১৪২৬ হিজরি এবং ১৪২৭ হিজরিতে পবিত্র রমজান মাসে নবীর মসজিদে নামাজের নেতৃত্ব গ্রহণ করেন। এবং তিনি ১৪২৮ হিজরিতে রমজান মাসে গ্র্যান্ড মসজিদে তারাবিহ এবং তাহাজ্জুদের নামাজের নেতৃত্ব দিয়েছিলেন এবং সেই বছর আজ অবধি তিনি গ্র্যান্ড মসজিদের সরকারী ইমাম হিসাবে নিযুক্ত হন।
হুইটন, মিসৌরি

হুইটন যুক্তরাষ্ট্রের মিসৌরি অঙ্গরাজ্যের ব্যারি কাউন্টির হুইটন টাউনশিপে অবস্থিত একটি শহর। ২০১০ সালে হিসাবমতে এখানে ৬৯৬ জন মানুষ বাস করেন।
মিসৌরি এবং উত্তর আরকানসাস রেলপথ এবং হুইটন ডিপো ২০০০ সালে ন্যাশনাল রেজিস্টার অব হিস্টোরিক প্লেসেসে যোগ করা হয়েছিল। 
হুইটন বারবিকিউ হল হুইটন পার্ক-এ একটি দীর্ঘস্থায়ী গ্রীষ্মকালীন কমিউনিটি ইভেন্ট।
হুইটন ব্যারি- নিউটন কাউন্টি লাইন সংলগ্ন পশ্চিম ব্যারি কাউন্টিতে অবস্থিত। মিসৌরি রুট ৭৬ এর এক মাইল উত্তরে রুট ৮৬- এ অবস্থিত। 
মার্কিন যুক্তরাষ্ট্রের আদমশুমারি ব্যুরো অনুসারে, শহরটির মোট আয়তন । 
২০১০ সালের আদমশুমারি অনুসারে, শহরে ৬৯৬ জন মানুষ বাস করত। জনসংখ্যার ঘনত্ব ছিল । গড় ঘনত্বে ৩৩৩ টি আবাসন ইউনিট ছিল। শহরটিতে বিদ্যমান জনগণের মধ্যে ছিলেন ৮৯.৮% সাদা, ০.১% আফ্রিকান আমেরিকান, ০.৭% স্থানীয় আমেরিকান, ১.৪% এশিয়ান, ৫.২% অন্যান্য জাতি এবং ২.৭% দুই বা ততোধিক জাতি থেকে আগত।
রিক্কার্দো কালাফিওরি

রিক্কার্দো কালাফিওরি (; জন্ম: ১৯ মে ২০০২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, কালাফিওরি ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় চার বছর যাবত ইতালির বয়সভিত্তিক দলের হয়ে খেলার পর, তিনি ২০২৪ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
রিক্কার্দো কালাফিওরি ২০০২ সালের ১৯শে মে তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।
কালাফিওরি ইতালি অনূর্ধ্ব-১৫, ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৯ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৭ সালের ২৬শে এপ্রিল তারিখে তিনি জাপান অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ৪ বছরে ২৯ ম্যাচে অংশগ্রহণ করে ২টি গোল করেছেন।
২০২৪ সালের ৪ঠা জুন তারিখে, ২২ বছর ও ১৬ দিন বয়সে, বাম পায়ে ফুটবল খেলায় পারদর্শী কালাফিওরি তুরস্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় ফেদেরিকো দিমার্কোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি তুরস্ক ০–০ গোলের ব্যবধানে জয়লাভ করেছিল। ইতালির হয়ে অভিষেকের বছরে কালাফিওরি সর্বমোট ১ ম্যাচে অংশগ্রহণ করেছেন।
ফেদেরিকো গাত্তি

ফেদেরিকো গাত্তি (; জন্ম: ২৪ জুন ১৯৯৮) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
গাত্তি ২০২২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
ফেদেরিকো গাত্তি ১৯৯৮ সালের ২৪শে জুন তারিখে ইতালির রিভোলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২২ সালের ১১ই জুন তারিখে, ২৩ বছর, ১১ মাস ও ১৮ দিন বয়সে, ডান পায়ে ফুটবল খেলায় পারদর্শী গাত্তি ইংল্যান্ডের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ইংল্যান্ড ০–০ গোলের ব্যবধানে জয়লাভ করেছিল। ইতালির হয়ে অভিষেকের বছরে গাত্তি সর্বমোট ২ ম্যাচে অংশগ্রহণ করেছেন।
জানলুকা স্কামাক্কা

জানলুকা স্কামাক্কা (; জন্ম: ১ জানুয়ারি ১৯৯৯) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব আতালান্তা এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৪ সালে, স্কামাক্কা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় সাত বছর যাবত ইতালির বয়সভিত্তিক দলের হয়ে খেলার পর, তিনি ২০২১ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৫ ম্যাচে ১টি গোল করেছেন।
জানলুকা স্কামাক্কা ১৯৯৯ সালের ১লা জানুয়ারি তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।
স্কামাক্কা ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৪ সালের ১১ই ফেব্রুয়ারি তারিখে তিনি বেলজিয়াম অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ৭ বছরে ৭০ ম্যাচে অংশগ্রহণ করে ৩১টি গোল করেছেন।
২০২১ সালের ৮ই সেপ্টেম্বর তারিখে, ২২ বছর, ৮ মাস ও ৭ দিন বয়সে, ডান পায়ে ফুটবল খেলায় পারদর্শী স্কামাক্কা লিথুয়ানিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। উক্ত ম্যাচের ৬১তম মিনিটে আক্রমণভাগের খেলোয়াড় ফেদেরিকো বের্নারদেস্কির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ইতালি ৫–০ গোলের ব্যবধানে জয়লাভ করেছিল। ইতালির হয়ে অভিষেকের বছরে স্কামাক্কা সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ১ মাস ও ৯ দিন পর, ইতালির জার্সি গায়ে প্রথম গোলটি করেছেন; ২০২৩ সালের ১৭ই অক্টোবর তারিখে, ইতালির বিরুদ্ধে ম্যাচের ১৫তম মিনিটে জোভান্নি দি লোরেনৎসোর অ্যাসিস্ট হতে ইতালির হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
মেহু পুরস্কার

মেহু পুরস্কার হলো ক্যামব্রিজ বিশ্ববিদ্যালয়ের গণিত অনুষদ কর্তৃক প্রদত্ত একটি বার্ষিক পুরস্কার। পুরস্কারটি ক্লেয়ার কলেজের শিক্ষক উইলিয়াম লৌডন মলিসনের স্ত্রী এলেন মেহু (১৮৪৬-১৯১৭) এর স্মরণে প্রদান করা হয়ে থাকে। 
এই তালিকার বেশিরভাগই "টাইমস" সংবাদপত্রের আর্কাইভ থেকে নেওয়া। পুরস্কার বিজয়ীদের নাম প্রকাশ করেছে "কেমব্রিজ বিশ্ববিদ্যালয় প্রতিবেদক" ।
গুয়েলমো ভিকারিও

গুয়েলমো ভিকারিও (; জন্ম: ৭ অক্টোবর ১৯৯৬) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইংরেজ ক্লাব টটেনহ্যাম হটস্পার এবং ইতালি জাতীয় দলের হয়ে গোলরক্ষক হিসেবে খেলেন।
ভিকারিও ২০২৪ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
গুয়েলমো ভিকারিও ১৯৯৬ সালের ৭ই অক্টোবর তারিখে ইতালির উদিনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২৪ সালের ২৪শে মার্চ তারিখে, ২৭ বছর, ৫ মাস ও ১৭ দিন বয়সে, ডান পায়ে ফুটবল খেলায় পারদর্শী ভিকারিও ইকুয়েডরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি ইতালি ২–০ গোলের ব্যবধানে জয়লাভ করেছিল। ইতালির হয়ে অভিষেকের বছরে ভিকারিও সর্বমোট ২ ম্যাচে অংশগ্রহণ করেছেন।
কিয়োরা কেইগো

কাউন্ট একজন জাপানি রাজনীতিবিদ ছিলেন। তিনি ১৯২৪ সালে জাপানের প্রধানমন্ত্রী ছিলেন। এই সময়কালকে ঐতিহাসিকরা " তাইশো গণতন্ত্র " বলে অভিহিত করেছেন।
কিয়োরা হিগো প্রদেশের (বর্তমান ইয়ামাগা, কুমামোটোর অংশ) কামোটোতে ওকুবো ফুজাকুতে জন্মগ্রহণ করেছিলেন। কিয়োরা মেনশোজি মন্দিরের মঠাধিকারী ওকুবো রিয়োশির পঞ্চম পুত্র। তিনি ১৮৬৫ থেকে ১৮৭১ সাল পর্যন্ত হিরোস তানসোর প্রাইভেট স্কুলে অধ্যয়ন করেন। এই সময়ে, তিনি গভর্নর "নোমুরা মোরিহিদে"র সাথে বন্ধুত্ব করেন এবং "কিয়োরা কেইগো" নামটি গ্রহণ করেন।
নোমুরা ১৮৭৩ সালে সাইতামা প্রশাসনিক অঞ্চলের গভর্নর নিযুক্ত হন এবং কিয়োরাকে সেখানে একটি জুনিয়র-গ্রেড সিভিল সার্ভিস পদে নিযুক্ত করেন।
১৮৭৬ সালে, ছাব্বিশ বছর বয়সে, কিয়োরা বিচার মন্ত্রণালয়ে যোগদান করেন এবং একজন প্রসিকিউটর হিসেবে কাজ করেন এবং জাপানের প্রথম আধুনিক ফৌজদারি পদ্ধতি আইনের খসড়া তৈরিতে সহায়তা করেন। ১৮৮৪ সালে তিনি ইয়ামাগাতা আরিটোমোকে মুগ্ধ করেন এবং তাকে জাপানে পুলিশ বাহিনীর প্রধান নিযুক্ত করেন। কিয়োরা উপ-মন্ত্রী এবং বিচার মন্ত্রী হিসাবে দায়িত্ব পালন করেন এবং বিচার মন্ত্রণালয়ে থাকাকালীন তিনি ১৮৮৭ সালের শান্তি সংরক্ষণ আইনের খসড়া তৈরিতে সহায়তা করেছিলেন।
১৮৯১ সালে, তিনি ইম্পেরিয়াল মনোনয়ন দ্বারা হাউস অফ পিয়ার্সের সদস্য হিসাবে নির্বাচিত হন। 
১৯০২ সালে, কিয়োরাকে "কাজোকু" পিয়ারেজ পদ্ধতিতে ব্যারন ( "দানশাকু" ) উপাধিতে ভূষিত করা হয়েছিল। পরের বছর তিনি অর্ডার অফ দ্য সেক্রেড ট্রেজারস এর ১ম শ্রেণী এবং ১৯০৬ সালে অর্ডার অফ দ্য রাইজিং সান এর ১ম শ্রেণীতে ভূষিত হন। ১৯০৭ সালের সেপ্টেম্বরে, তার উপাধিটি ভিসকাউন্টে উন্নীত হয় ( "শিশাকু" )।
কিয়োরা ১৯২৪ সালে তোরানোমন ঘটনার পর দ্বিতীয় ইম্পেরিয়েল আদেশ গ্রহণ করেন এবং জাপানের ২৩তম প্রধানমন্ত্রী হন। 
সম্ভবত প্রধানমন্ত্রী হিসেবে তার সময়ের সবচেয়ে গুরুত্বপূর্ণ ঘটনাটি ছিল ক্রাউন প্রিন্স হিরোহিতোর (ভবিষ্যত সম্রাট শোওয়া) নাগাকো কুনিয়োশি (ভবিষ্যত সম্রাজ্ঞী কোজুন ) এর সাথে ২৬ জানুয়ারি ১৯২৪-এ রাজকীয় বিবাহ।
১৯২৪ সালে, "কেনসেইকাই", "রিকেন সেইয়ুকাই" এবং "কাকুশিন ক্লাবের" তিনটি দলীয় জোটের মুখোমুখি হলে তিনি জাপানের ডায়েটের নিম্নকক্ষকে ভেঙে দেন। পরবর্তী সাধারণ নির্বাচনে তার ব্যাপক হারের ফলস্বরূপ, তার মন্ত্রিসভা পদত্যাগ করে।
১৯২৮ সালের নভেম্বরে, কিয়োরাকে কাউন্ট ( "হাকুশাকু" ) উপাধিতে উন্নীত করা হয়েছিল। ১৯৪২ সালে তাকে মরণোত্তর গ্র্যান্ড কর্ডন অফ দ্য সুপ্রীম অর্ডার অফ দ্য ক্রিসান্থেমাম দেওয়া হয়েছিল।
হর্ষ মালহোত্রা

হর্ষ মালহোত্রা দিল্লির রোহতাস নগরের একজন ভারতীয় রাজনীতিবিদ । তিনি পূর্ব দিল্লি লোকসভা কেন্দ্র থেকে সংসদ সদস্য নির্বাচিত হয়েছিলেন। তিনি ভারতীয় জনতা পার্টির সদস্য।
রাউল বেল্লানোভা

রাউল বেল্লানোভা (; জন্ম: ১৭ মে ২০০০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব তোরিনো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
২০১৫ সালে, বেল্লানোভা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় নয় বছর যাবত ইতালির বয়সভিত্তিক দলের হয়ে খেলার পর, তিনি ২০২৪ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
রাউল বেল্লানোভা ২০০০ সালের ১৭ই মে তারিখে ইতালির রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
বেল্লানোভা ইতালি অনূর্ধ্ব-১৫, ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৫ সালের ১৭ই ফেব্রুয়ারি তারিখে তিনি বেলজিয়াম অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ৯ বছরে ৮৮ ম্যাচে অংশগ্রহণ করেছেন।
২০২৪ সালের ২৪শে মার্চ তারিখে, ২৩ বছর, ১০ মাস ও ৭ দিন বয়সে, ডান পায়ে ফুটবল খেলায় পারদর্শী বেল্লানোভা ইকুয়েডরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইতালি ২–০ গোলের ব্যবধানে জয়লাভ করেছিল। ইতালির হয়ে অভিষেকের বছরে বেল্লানোভা সর্বমোট ১ ম্যাচে অংশগ্রহণ করেছেন।
মাতেও রেতেগি

মাতেও রেতেগি (; জন্ম: ২৯ এপ্রিল ১৯৯৯) হলেন একজন আর্জেন্টিনীয়–ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব জেনোয়া এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
রেতেগি ২০২৩ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৭ ম্যাচে ৪টি গোল করেছেন।
মাতেও রেতেগি ১৯৯৯ সালের ২৯শে এপ্রিল তারিখে আর্জেন্টিনার সান ফের্নান্দোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২৩ সালের ২৩শে মার্চ তারিখে, ২৩ বছর, ১০ মাস ও ২৩ দিন বয়সে, ডান পায়ে ফুটবল খেলায় পারদর্শী রেতেগি ইংল্যান্ডের বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ইংল্যান্ড ২–১ গোলের ব্যবধানে জয়লাভ করেছিল। ইতালির হয়ে অভিষেকের বছরে রেতেগি সর্বমোট ৪ ম্যাচে ২টি গোল করেছেন। জাতীয় দলের হয়ে অভিষেক ম্যাচেই ইতালির জার্সি গায়ে প্রথম গোলটি করেছেন; উক্ত ম্যাচের ৫৬তম মিনিটে লোরেনৎসো পেল্লেগ্রিনির অ্যাসিস্ট হতে ইতালির হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
নিকোলো ফাজোলি

নিকোলো ফাজোলি (; জন্ম: ১২ ফেব্রুয়ারি ২০০১) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
২০১৬ সালে, ফাজোলি ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইতালির বয়সভিত্তিক দলের হয়ে খেলার পর, তিনি ২০২২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
নিকোলো ফাজোলি ২০০১ সালের ১২ই ফেব্রুয়ারি তারিখে ইতালির পিয়াচেনৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ফাজোলি ইতালি অনূর্ধ্ব-১৫, ইতালি অনূর্ধ্ব-১৭, ইতালি অনূর্ধ্ব-১৯ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৬ সালের ২৯শে এপ্রিল তারিখে তিনি ক্রোয়েশিয়া অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ৫ বছরে ৪৩ ম্যাচে অংশগ্রহণ করে ৫টি গোল করেছেন।
২০২২ সালের ১৬ই নভেম্বর তারিখে, ২১ বছর, ৯ মাস ও ৪ দিন বয়সে, ডান পায়ে ফুটবল খেলায় পারদর্শী ফাজোলি আলবেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। উক্ত ম্যাচের ৭৭তম মিনিটে আক্রমণভাগের খেলোয়াড় নিকোলো জানিওলোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ইতালি ৩–১ গোলের ব্যবধানে জয়লাভ করেছিল। ইতালির হয়ে অভিষেকের বছরে ফাজোলি সর্বমোট ১ ম্যাচে অংশগ্রহণ করেছেন।
আন্দ্রেয়া কাম্বিয়াসো

আন্দ্রেয়া কাম্বিয়াসো (; জন্ম: ২০ ফেব্রুয়ারি ২০০০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
২০২১ সালে, কাম্বিয়াসো ইতালি অনূর্ধ্ব-২১ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইতালির বয়সভিত্তিক দলের হয়ে খেলার পর, তিনি ২০২৪ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
আন্দ্রেয়া কাম্বিয়াসো ২০০০ সালের ২০শে ফেব্রুয়ারি তারিখে ইতালির জেনোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
কাম্বিয়াসো ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০২১ সালের ১২ই নভেম্বর তারিখে তিনি প্রজাতন্ত্রী আয়ারল্যান্ড অনূর্ধ্ব-২১ দলের বিরুদ্ধে ম্যাচে ইতালি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করেছেন।
২০২৪ সালের ২১শে মার্চ তারিখে, ২৪ বছর, ১ মাস ও ১ দিন বয়সে, উভয় পায়ে ফুটবল খেলায় পারদর্শী কাম্বিয়াসো ভেনেজুয়েলার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৪ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ইতালি ২–১ গোলের ব্যবধানে জয়লাভ করেছিল। ইতালির হয়ে অভিষেকের বছরে কাম্বিয়াসো সর্বমোট ৩ ম্যাচে অংশগ্রহণ করেছেন।
আচে আব্রাহামস

আচে আব্রাহামস, হলেন একজন ত্রিনিদাদীয় ফ্যাশন মডেল এবং সুন্দরী প্রতিযোগিতার শিরোপাধারী, যিনি মিস ত্রিনিদাদ ও টোবাগো ২০২২-এর মুকুট পেয়েছিলেন এবং মিস ওয়ার্ল্ড ২০২৩ এ তার দেশের প্রতিনিধিত্ব করেছিলেন যেখানে তিনি শীর্ষ ৪র্থ স্থান অধিকার করেছিলেন
দক্ষিণ কোরিয়া পুরুষ জাতীয় ফিল্ড হকি দল

দক্ষিণ কোরিয়া পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে দক্ষিণ কোরিয়ার প্রতিনিধিত্ব করে থাকে।
মাত্তিয়া জাক্কায়নি

মাত্তিয়া জাক্কায়নি (; জন্ম: ১৬ জুন ১৯৯৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব লাৎসিয়ো এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
জাক্কায়নি ২০২২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
মাত্তিয়া জাক্কায়নি ১৯৯৫ সালের ১৬ই জুন তারিখে ইতালির চেসেনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২২ সালের ২৯শে মার্চ তারিখে, ২৬ বছর, ৯ মাস ও ১৩ দিন বয়সে, ডান পায়ে ফুটবল খেলায় পারদর্শী জাক্কায়নি তুরস্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় নিকোলো জানিওলোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ইতালি ৩–২ গোলের ব্যবধানে জয়লাভ করেছিল। ইতালির হয়ে অভিষেকের বছরে জাক্কায়নি সর্বমোট ১ ম্যাচে অংশগ্রহণ করেছেন।
জম্মু ও কাশ্মীর ন্যাশনাল প্যান্থার্স পার্টি

জম্মু ও কাশ্মীর ন্যাশনাল প্যান্থার্স পার্টি হল ভারতের জম্মু ও কাশ্মীর রাজ্যের একটি সমাজতান্ত্রিক এবং ধর্মনিরপেক্ষ রাষ্ট্রীয় রাজনৈতিক দল। দলটি ২৩ মার্চ ১৯৮২ সালে স্বামী ও স্ত্রী দম্পতি অধ্যাপক ভীম সিং এবং জয় মালা দ্বারা প্রতিষ্ঠিত হয়েছিল, এর লক্ষ্য হল "দুর্নীতি, সাম্প্রদায়িকতা, অপরাধীকরণ, মাদকের হুমকিকে ধ্বংস করা" এবং চূড়ান্ত মাধ্যমে একটি সত্যিকারের গণতন্ত্র প্রতিষ্ঠা করা। বিপ্লব প্যান্থার্স পার্টি পার্বত্য উধমপুর নির্বাচনী এলাকায় তার শক্ত ঘাঁটিতে চার দশকেরও বেশি সময় ধরে বিধানসভা ও স্থানীয় পর্যায়ে ক্ষমতা বজায় রেখেছে, যেখানে আশেপাশে ৫.৯ মিলিয়ন টন লিথিয়াম রয়েছে, যা বিশ্বের ৭ম বৃহত্তম পরিচিত রিজার্ভ, যার আনুমানিক মূল্য $500 বিলিয়ন, ২০২৩ সালে আবিষ্কৃত হয়।
প্যান্থার্স পার্টি তিন দশকেরও বেশি সময় ধরে ধারা ৩৭০ এবং ৩৫এ ধারা বিলোপের জন্য প্রচারণা চালিয়েছিল, দাবি করে যে জম্মু ও কাশ্মীর রাজ্যের বিশেষ মর্যাদা প্রত্যাহার করা হবে, এবং এটিকে সম্পূর্ণরূপে অন্তর্ভুক্ত করার জন্য ভারতের প্রজাতন্ত্র এই দাবিগুলি অবশেষে ২০১৯ সালের আগস্টে রাষ্ট্রপতির আদেশ দ্বারা পূরণ করা হয়েছিল যা জম্মু ও কাশ্মীরের বিশেষ মর্যাদা প্রত্যাহার করেছিল । প্যান্থার্স পার্টি হিন্দু -সংখ্যাগরিষ্ঠ জম্মু বিভাগকে ভারতের একটি নতুন এবং পৃথক রাজ্য হিসাবে স্বীকৃতি দিয়ে জম্মু ও কাশ্মীর কেন্দ্রশাসিত অঞ্চলের আরও একটি বিভাগের জন্য প্রচারণা চালায়। 
২০১৭ সালে, ভীম সিং এবং জয় মালার ছেলে অঙ্কিত লাভ ২০১৯ সালের ভারতীয় সাধারণ নির্বাচনে ভারতের প্রধানমন্ত্রীর জন্য তার প্রার্থীতা ঘোষণা করেছিলেন। তিনি ২৮ মে ২০১৭ তারিখে দলের নেতা হন ২৩ জুন ২০২১-এ, প্যান্থার্স পার্টির সভাপতি অধ্যাপক ভীম সিংকে ২০২২ সালের ভারতীয় ভাইস প্রেসিডেন্ট নির্বাচনের সম্ভাব্য প্রার্থী হিসাবে মিডিয়ায় রিপোর্ট করা হয়েছিল, প্রধানমন্ত্রী মোদির বাসভবনে সাক্ষাতের ঠিক আগে অঙ্কিত লাভ মনোনয়নের জন্য সুপারিশ করেছিলেন। জম্মু ও কাশ্মীরের বিদ্রোহের বিষয়ে বিশেষ আলোচনার জন্য।
এএফসি ইএশিয়ান কাপ

এএফসি ইএশিয়ান কাপ হল এশিয়ান ফুটবল কনফেডারেশন (এএফসি) এর সদস্যদের দ্বারা প্রতিদ্বন্দ্বিতা করা একটি ই–স্পোর্টস প্রতিযোগিতা। টুর্নামেন্টের উদ্বোধনী সংস্করণ ১–৫ ফেব্রুয়ারি ২০২৪ তারিখে অনুষ্ঠিত হয়েছিল, যে দলগুলি ২০২৩ এএফসি এশিয়ান কাপে অংশগ্রহণ করেছিল।
উদ্বোধনী আসরের চ্যাম্পিয়ন ইন্দোনেশিয়া।
এএফসি ৮ ডিসেম্বর ২০২৩-এ ঘোষণা করেছিল যে এশিয়ান কাপের ২০২৩ সংস্করণের সাথে একত্রে ১ থেকে ৫ ফেব্রুয়ারি ২০২৪ পর্যন্ত একটি ইস্পোর্টস টুর্নামেন্ট অনুষ্ঠিত হবে। উক্ত প্রতিযোগিতায় অংশগ্রহণকারীরা প্রাথমিকভাবে ২৪টি দলের মধ্যে ২০টি ছিল যারা সমকালীন টুর্নামেন্টের জন্য যোগ্যতা অর্জন করেছিল। তবে পরে হংকং প্রত্যাহার করে নেয়। এটি দোহার ভার্চুসিটি ইস্পোর্টস এরিনায় অনুষ্ঠিত হয়েছিল এবং কোনামির ফুটবল ভিডিও গেম ইফুটবল ২০২৪-এ খেলা হয়েছিল। জাপানকে দুই গেমে হারিয়ে প্রথমবারের মতো চ্যাম্পিয়ন হয়েছিল ইন্দোনেশিয়া। 
টুর্নামেন্ট শুরু হয় গ্রুপ পর্ব দিয়ে যেখানে প্রতিটি দল একে অপরের সাথে দুবার খেলবে। চারটি সেরা তৃতীয় স্থানাধিকারী ছাড়াও গ্রুপ প্রতি শীর্ষ দুটি দল নকআউট পর্বের জন্য যোগ্যতা অর্জন করে। সেখান থেকে, প্রতিটি রাউন্ডের বিজয়ী চূড়ান্তসহ তিনটি সেরা বিন্যাসে নির্ধারণ করা হবে।
গাড় কালো লেখা বোঝায় যে দলটি আয়োজক দেশ ছিল।
জয় এয়ার

জয় এয়ার হল একটি চীনা বিমান সংস্থা যা চীন ইস্টার্ন এয়ারলাইনস এবং চীন বিমান শিল্প কর্পোরেশন ১ দ্বারা যৌথভাবে ২৯ মার্চ ২০০৮ সালে শিআন- এ চালু হয়। এয়ারলাইনটি জুন ২০০৯ সালে পরীক্ষামূলক পরিষেবা শুরু করে এবং ২০০৯ সালের শেষের দিকে যাত্রী পরিষেবা শুরু করে ১৪ ডিসেম্বর, ২০২০-এ, হ্যাপি এয়ারলাইন্স কোং লিমিটেডের প্রধান অপারেটিং বেস বিমানবন্দর পরিবর্তন করার আবেদনটি উত্তর চীন এবং উত্তর-পশ্চিম চীনের বেসামরিক বিমান চলাচল প্রশাসন দ্বারা পর্যালোচনা করা হয়েছে। বর্তমান বেস বিমানবন্দরটি হবে তিয়ানজিন বিনহাই আন্তর্জাতিক বিমানবন্দর, এবং এটি জিয়ান জিয়ানয়াং আন্তর্জাতিক বিমানবন্দর পরিবর্তন করা হবে।
এয়ারলাইনটি ১ জুন ২০০৮ তারিখে ৩টি এমএ-৬০ টার্বোপ্রপের বহর নিয়ে উড়তে শুরু করে। এই এয়ারলাইনটি চীনের উত্তর-পশ্চিমাঞ্চলকে কেন্দ্র করে। এয়ারলাইনটি ২০০৯ এর শেষ অবধি তার বিমান পরীক্ষা করছিল যখন এটি ৪ এমএ-৬০ টার্বোপ্রপ সহ যাত্রী পরিষেবা শুরু করে। কোম্পানিটি মূলত চায়না ইস্টার্ন এয়ারলাইন্সের মালিকানাধীন, বাকিটি এভিআইসি গ্রুপের মালিকানাধীন। চায়না ইস্টার্ন কোম্পানির জন্য অর্থ উপার্জন করার জন্য তার বেশিরভাগ শেয়ার বিক্রি করার পরিকল্পনা করছে। জয় এয়ার ৮ বছরে ৫০ এসিএসি এআরজে ২১ এবং ৫০ এমএ-৬০ এর মালিক হবে বলে আশা করা হচ্ছে। 
জয় এয়ার এবং ওকে এয়ারওয়েজকে Xian MA700 বিমানের লঞ্চ গ্রাহক হিসাবে ঘোষণা করা হয় এবং তারা বিমানের উন্নয়নের সাথে জড়িত থাকবে, যেটি ২০১৭ সালে প্রথম ফ্লাইট করবে 
৪ ফেব্রুয়ারী ২০১৪-এ চীনের তাইয়ুয়ান থেকে জয় এয়ারের ফ্লাইট JR1533, ৭ ক্রু সদস্য এবং ৩৭ জন যাত্রী নিয়ে, ঝেংঝুতে অবতরণের সময় ল্যান্ডিং গিয়ারে যান্ত্রিক ত্রুটি দেখা দেয়। এর ফলে ল্যান্ডিং গিয়ার ভেঙে যায় এবং বিমানের নাকের শঙ্কু টারমাকে আঘাত করে। কোন আঘাত ছিল না.
১০ মে ২০১৫ তারিখে, জয় এয়ারের ফ্লাইট JR1529 Yiwu থেকে ফুঝুতে ৪৫ জন যাত্রী এবং ৭ জন ক্রু নিয়ে প্রায় ১১:৫৭ এ ফুঝো রানওয়ে ৩-এ অবতরণ করে কিন্তু রানওয়ে থেকে সরে যায় এবং রানওয়ে থ্রেশহোল্ডের প্রায় ৫০০ মিটার দূরে রানওয়ের প্রান্তে এসে থামে। এবং নরম মাটিতে সমস্ত গিয়ার সহ রানওয়ে সেন্টারলাইন থেকে প্রায় ৫০ মিটার দূরে। ইঞ্জিনগুলি মাটিতে আঘাত করেছিল যার ফলে ডানাগুলি প্রায় ছিঁড়ে গিয়েছিল এবং এর ফলে ফুসেলেজ এবং কাঠামোর যথেষ্ট ক্ষতি হয়। আহত হয়েছেন ৭ যাত্রী।
লংহাও এয়ারলাইন্স

লংহাও এয়ারলাইন্স (এয়ার সেন্ট্রাল) ( আইএটিএ : জিআই, আইসিএও : এলএইচএ) একটি কার্গো এয়ারলাইন । এটি পূর্বে চায়না সেন্ট্রাল লংহাও এয়ারলাইন্স নামে পরিচিত ছিল (চায়না সেন্ট্রাল লংহাও এয়ারলাইন্স পূর্বে গুয়াংডং লংহাও এয়ারলাইন্স নামে পরিচিত ছিল), ৪০০ মিলিয়ন ইউয়ানের নিবন্ধিত মূলধনের সাথে আগস্ট ২০১৫ সালে প্রতিষ্ঠিত হয়। এটি জুন ২০১৯ সালে হেনান সিভিল এভিয়েশন ডেভেলপমেন্ট অ্যান্ড ইনভেস্টমেন্ট গ্রুপ দ্বারা অধিগ্রহণ করা হয়।
আগস্ট ২০১৫ সালে, গুয়াংডং লংহাও এভিয়েশন কোং, লিমিটেড, একটি সম্পূর্ণ মালিকানাধীন সহায়ক সংস্থা, আরএমবি ৪০০ মিলিয়নের নিবন্ধিত মূলধনের সাথে নিবন্ধিত হয়। প্রধান অপারেটিং বেস হিসাবে গুয়াংজু বাইয়ুন আন্তর্জাতিক বিমানবন্দরে কোম্পানি।
৮ জুন, ২০১৬-এ, চীনের বেসরকারি বিমান চলাচল কর্তৃপক্ষ আনুষ্ঠানিকভাবে গুয়াংডং লংহাও এভিয়েশন কোং, লিমিটেড প্রতিষ্ঠার প্রস্তুতির অনুমোদন দিয়েছে।
নভেম্বর ২০১৬ সালে, কোম্পানি একটি ব্যবসা লাইসেন্স প্রাপ্ত.
ডিসেম্বর ২০১৬ সালে, কোম্পানির প্রথম বোয়িং 737-300F বিমানটি পরিবর্তন এবং সফল ফ্লাইট পরীক্ষা সম্পন্ন করে।
ফেব্রুয়ারী ২০১৭ সালে, কোম্পানি সফলভাবে অন-সাইট সার্টিফিকেশনের সার্টিফিকেশন প্রদর্শন পাস করেছে।
মার্চ ২০১৭, CCAR121 অপারেশন সার্টিফিকেট মন্ত্রণালয় প্রদান করেছে।
২৯ মার্চ, ২০১৭-এ, লং হাও এয়ারলাইন্স সফলভাবে গুয়াংঝো বাইয়ুন আন্তর্জাতিক বিমানবন্দর এবং নান্টং জিং ডং আন্তর্জাতিক বিমানবন্দরের মধ্যে প্রথম সমুদ্রযাত্রা অর্জন করেছে।
অক্টোবর ২০১৭ পর্যন্ত, ৯টি মালবাহী রুট খোলা হয়েছে।
জুন ২০১৯ সালে, হেনান সিভিল এভিয়েশন ডেভেলপমেন্ট অ্যান্ড ইনভেস্টমেন্ট গ্রুপ গুয়াংডং লংহাও এয়ারলাইনস অধিগ্রহণ করে এবং এর নাম পরিবর্তন করে চায়না সেন্ট্রাল লংহাও এয়ারলাইনস রাখে
পরে কোম্পানিটির নাম পরিবর্তন করে রাখা হয় এয়ার সেন্ট্রাল
আগামীতে আরো কয়েকটি বিমানবন্দরে কার্গো বিমান পরিচালনার করবে।
সংস্থাটি প্রাথমিকভাবে বিমান যাত্রী এবং কার্গো ফ্লিটের বোয়িং বি৭৩৭ সিরিজের মডেল স্থাপন করে, দেশীয় এবং আন্তর্জাতিক বিমান যাত্রী এবং কার্গো অপারেশন পরিচালনা করে, আন্তর্জাতিক এবং অভ্যন্তরীণ (হংকং, ম্যাকাও এবং তাইওয়ান সহ) এয়ার কার্গো শিপিং ব্যবসা: বিমান রক্ষণাবেক্ষণ, বিমান সরবরাহ, বিমানবন্দর অপেক্ষা বিমানবন্দর ব্যবস্থাপনা পরিষেবা, বিমান পরিবহন পণ্য প্যাকেজিং পরিষেবা, হ্যান্ডলিং হ্যান্ডলিং, পণ্য এজেন্টদের সড়ক পরিবহন, আন্তর্জাতিক মালবাহী ফরওয়ার্ডার, কার্গো পরিদর্শন সংস্থা পরিষেবা।
বর্তমানে লংহাও এয়ারওয়েজ তিনটি বোয়িং ৭৩৮-৩০০এফ বিমান কিনেছে। ভবিষ্যতে, কোম্পানি গুয়াংজু আন্তর্জাতিক হাব বিমানবন্দরের সুবিধাজনক সংস্থানগুলির সম্পূর্ণ ব্যবহার করবে এবং ধীরে ধীরে বহরের আকার প্রসারিত করবে। এটি অনুমান করা হয় যে প্রতি বছর বিমান বহরের সংখ্যা ৫ বৃদ্ধি পাবে এবং ২০২০ সালের মধ্যে প্রায় ৫০ তে পৌঁছাবে এবং গুয়াংজু ভিত্তিক একটি এয়ার ট্রান্সপোর্ট নেটওয়ার্ক সিস্টেম তৈরি করে এবং বি৭৭৭/এ৩৫০ সিরিজের বিমান বহন করার ক্ষমতা হিসাবে দক্ষিণ-পূর্ব এশিয়া এবং এমনকি বিশ্বের থেকে বেশি।
২০২১ সালের মে পর্যন্ত চায়না সেন্ট্রাল লংহাও এয়ারলাইন্সের বহরে অন্তর্ভুক্ত ছিল:
জোন্ড ৫

জোন্ড ৫ (; অর্থ: "জোন্ড ৫") হলো চন্দ্র অনুসন্ধানের জন্য ১৯৬৮ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়।
জোন্ড ৫ মহাকাশযানটিকে ব্লক ডি উচ্চ-স্তর সংযুক্ত একটি প্রোটন-কে বাহক রকেটের ওপর বসিয়ে বাইকোনুর কসমোড্রোমের সাইট ৮১ থেকে উৎক্ষেপণ করা হয়। মহাকাশযানটিকে ১৯৬৮ সালের ১৪ সেপ্টেম্বর তারিখের ২১:৪২:১১ ইউটিসিতে উৎক্ষেপণ করা হয়।
রাফিয়া হুসেন

রাফিয়া আসিয়া "জারা" হুসেন (জন্ম ২৪ মে ১৯৯২) একজন গায়ানীয় মডেল এবং সুন্দরী প্রতিযোগিতার শিরোপাধারী, যিনি মিস ওয়ার্ল্ড গায়ানা ২০১৪ এর মুকুট পেয়েছিলেন এবং লন্ডনে মিস ওয়ার্ল্ড ২০১৪-এ গায়ানার প্রতিনিধিত্ব করেছিলেন এবং শীর্ষ ১১ তে স্থান পেয়েছেন। তিনি মিস ইউনিভার্স গায়ানা ২০১৭-এর মুকুটও পেয়েছিলেন এবং মিস ইউনিভার্স ২০১৭ প্রতিযোগিতায় গায়ানার প্রতিনিধিত্ব করেছিলেন।
তার নির্বাচন নিয়ে বিতর্কের কারণে গায়ানাকে ২০১৮ সালের প্রতিযোগিতা থেকে নিষিদ্ধ করা হয়েছিল।
ইয়ামেলিন রামিরেজ

ইয়ামেলিন রামিরেজ কোটা একজন মেক্সিকান মডেল এবং সুন্দরী প্রতিযোগিতার শিরোপাধারী, যিনি নুয়েস্ট্রা বেলেজা মেক্সিকো ২০১৪ প্রতিযোগিতায় নুয়েস্ট্রা বেলেজা "মুন্ডো মেক্সিকো" খেতাব জিতেছেন। তিনি মিস ওয়ার্ল্ড ২০১৫ প্রতিযোগিতায় মেক্সিকোর প্রতিনিধিত্ব করেছিলেন।
লাসমা জেমেনি

লাসমা জেমেনি একজন লাতভীয় পুলিশ অফিসার এবং সুন্দরী প্রতিযোগিতার শিরোপাধারী, যিনি মিস লাতভিজা ২০১৫ মুকুট পেয়েছিলেন এবং মিস ওয়ার্ল্ড ২০১৫ প্রতিযোগিতায় তার দেশের প্রতিনিধিত্ব করেছিলেন। 
২০১৭ সালের একটি সাক্ষাত্কারে, তিনি বলেছিলেন যে তিনি রিগা পৌর পুলিশে জনসংযোগ বিশেষজ্ঞ হিসাবে কাজ চালিয়ে যাচ্ছেন।
লারিসা ভেগা

লারিসা ভেগা একজন সালভাদোরীয় মডেল এবং সুন্দরী প্রতিযোগিতার শিরোপাধারী, যিনি মিস এল সালভাদর ২০১৪ জিতেছেন এবং মিস ওয়ার্ল্ড ২০১৪ -এ প্রতিদ্বন্দ্বিতা করেছেন।
পাঁচমুড়া মহাবিদ্যালয়

পাঁচমুড়া মহাবিদ্যালয়, ১৯৬৫ সালে প্রতিষ্ঠিত ,পশ্চিমবঙ্গের, বাঁকুড়া জেলার অন্তর্গত পাঁচমুড়ায় অবস্থিত একটি সাধারণ ডিগ্রি কলেজ। এখানে কলা, বিজ্ঞান, বাণিজ্য এবং শারীর শিক্ষায় স্নাতক এবং স্নাতকোত্তর কোর্স পড়ানো হয়। এটি সিবিসিএসের অধীনে ১৭টি অনার্স কোর্স, তিনটি সাধারণ ডিগ্রি কোর্স এবং তিনটি স্নাতকোত্তর কোর্স অফার করে। কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
স্নাতকোত্তর কোর্স
পাঁচমুড়া মহাবিদ্যালয় বাঁকুড়া বিশ্ববিদ্যালয়ের অধীভুক্ত এবং কলেজটি ১২বি এবং ২এফ-এর অধীনে বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি জাতীয় মূল্যায়ন ও স্বীকৃতি কাউন্সিল (এনএএসি /NAAC) দ্বারা স্বীকৃত হয়েছে এবং ২০১৬ সালে B+ গ্রেড (CGPA 2.71) দিয়ে ভূষিত হয়েছে। যারা বিদ্যাপীঠটিকে এ (A) গ্রেড প্রদান করেছে। NAAC PEER TEAM রিপোর্ট অনুসারে, পাঁচমুড়া মহাবিদ্যালয় ভারতের সেরা গ্রামীণ কলেজগুলির মধ্যে একটি।
চুলক্ষী রানাতুঙ্গা

চুলক্ষী সৌভাগ্য রানাতুঙ্গা () (জন্ম ১৩ ফেব্রুয়ারি ১৯৮৯) একজন শ্রীলঙ্কান অভিনেত্রী, মডেল এবং সুন্দরী প্রতিযোগিতার শিরোনামধারী। তিনি ২০১৪ সালে মিস শ্রীলঙ্কা খেতাব বিজয়ী ছিলেন তিনি ১৪ ডিসেম্বর ২০১৪ তারিখে এক্সসেল লন্ডনে অনুষ্ঠিত মিস ওয়ার্ল্ড ২০১৪ প্রতিযোগিতায় শ্রীলঙ্কার প্রতিনিধিত্ব করেছিলেন। এছাড়াও তিনি "দেদুনু আকসে" (২০১৭) ছবির মাধ্যমে তিনি চলচ্চিত্রে আত্মপ্রকাশ করেছিলেন।
ইয়োনা ডন

ইয়োনা ডেল কারমেন ডন (জন্ম ৩০ জানুয়ারী, ১৯৯১) একজন আর্জেন্টিনীয় গ্ল্যামার মডেল এবং সুন্দরী প্রতিযোগিতার শিরোনামধারী। তিনি মিস ওয়ার্ল্ড ২০১৪ এ আর্জেন্টিনার প্রতিনিধিত্ব করেছিলেন। ইয়োনা ২০১৩ সালের ডিসেম্বরে সেন্ট্রো ডি কনভেনসিওনেস ডি সিটি সেন্টার রোজারিওতে অনুষ্ঠিত একটি অনুষ্ঠানে মিস ওয়ার্ল্ড আর্জেন্টিনা নির্বাচিত হন। তিনি জাপানের টোকিওতে মিস ইন্টারন্যাশনাল ২০১৬ -এ তার দেশের প্রতিনিধিত্ব করেছিলেন, যেখানে তিনি শীর্ষ ১৫-এ স্থান পান। ডন ভিয়েতনামে অনুষ্ঠিত মিস গ্র্যান্ড ইন্টারন্যাশনাল ২০১৭ -এ আর্জেন্টিনার প্রতিনিধিত্ব করেছিলেন।
আনন্দ চন্দ্র কলেজ অফ কমার্স

আনন্দ চন্দ্র কলেজ অফ কমার্স, ১৯৬২ সালে প্রতিষ্ঠা হয়েছিল। এটি জলপাইগুড়ি জেলার প্রাচীনতম শিক্ষা প্রতিষ্ঠানগুলির মধ্যে অন্যতম। এটি স্নাতক এবং স্নাতকোত্তর উভয় কোর্সই অফার করে। এটি উত্তরবঙ্গ বিশ্ববিদ্যালয়ের অধিভুক্ত। 
কলেজটি বিশ্ববিদ্যালয় মঞ্জুরি কমিশন (ইউজিসি/UGC) দ্বারা স্বীকৃত।
এলবা ফাহসবেন্ডার

এলবা মার্সিডিস ফাহসবেন্ডার মেরিনো (জন্ম ২৯ ডিসেম্বর ১৯৯১, পিউরাতে) হলেন একজন পেরুভীয় মডেল এবং সুন্দরী প্রতিযোগিতার শিরোপাধারী, যিনি মিস পেরু ২০১২ ইভেন্টে মিস ওয়ার্ল্ড ২০১৩ -এ পেরুর প্রতিনিধিত্ব করার জন্য মিস পেরু ওয়ার্ল্ড নির্বাচিত হন। ২০১৪ সালে, তিনি মিস আর্থ পেরু ২০১৪ হিসাবে নিযুক্ত হন এবং মুকুট লাভ করেন। তিনি নভেম্বরে মিস আর্থ ২০১৪ প্রতিযোগিতায় পেরুর প্রতিনিধিত্ব করেছিলেন।
তথাতা

তথাতা (; ; ) হলো একটি বৌদ্ধ শব্দ যা ধারণাগত বিশদ বিবরণ ও বিষয়-বস্তুর পার্থক্য থেকে মুক্ত বাস্তবতার প্রকৃতিকে নির্দেশ করে। এটি মহাযান ঐতিহ্যে তাৎপর্যপূর্ণ ধারণা, তবে এটি থেরবাদ ঐতিহ্যেও ব্যবহৃত হয়।
বুদ্ধ নিজেকে তথাগত হিসেবে উল্লেখ করেছেন, যার অর্থ হতে পারে "যে এইভাবে এসেছেন" বা "যে এভাবে চলে গেছে", এবং "যে ব্যক্তি এমনভাবে পৌঁছেছে" হিসাবেও ব্যাখ্যা করা যেতে পারে।
মিলিকা ভুক্লিস

মিলিকা ভুক্লিস (জন্ম ১৮ জুন ১৯৯৩, বেলগ্রেড, সার্বিয়া) একজন সার্বীয় মডেল এবং সুন্দরী প্রতিযোগিতার শিরোপাধারী, যিনি মিস সার্বিয়া ২০১৪ মুকুট পেয়েছিলেন এবং লন্ডনে মিস ওয়ার্ল্ড ২০১৪ প্রতিযোগিতায় সার্বিয়ার প্রতিনিধিত্ব করেছিলেন। প্রতিযোগিতায় তিনি স্পোর্টস অ্যান্ড ফিটনেস চ্যালেঞ্জ ইভেন্টে ৪র্থ স্থান অর্জন করেন এবং বিউটি উইথ এ পারপাস -এ শীর্ষ ২৭-এ স্থান পান।
এলিজাভেটা গোলভানোভা

এলিজাভেটা ইগোরেভনা গোলভানোভা (, জন্ম ২ এপ্রিল ১৯৯৩) একজন রুশ মডেল এবং সুন্দরী প্রতিযোগিতার শিরোপাধারী, যিনি মিস রাশিয়া ২০১২ এর মুকুট পেয়েছিলেন এবং মিস ওয়ার্ল্ড ২০১২ এ তার দেশের প্রতিনিধিত্ব করেছিলেন, যেখানে তিনি স্থান পাননি, এবং মিস ইউনিভার্স ২০১২, যেখানে তিনি শীর্ষ ১০-এ শেষ করেছিলেন। তিনিই প্রথম মিস রাশিয়া যিনি ১৯৯১ সালে সোভিয়েত ইউনিয়ন ভেঙে যাওয়ার পর জন্মগ্রহণ করেন।
শেরেছ ভিলাফানা

শেরেস ভিলাফানা (জন্ম ২৪ অক্টোবর ১৯৯৩) হলেন একজন ত্রিনিদাদীয় অভিনেত্রী এবং সুন্দরী প্রতিযোগিতার শিরোপাধারী, যিনি মিস ত্রিনিদাদ অ্যান্ড টোবাগো ২০১৩ জিতেছিলেন, যিনি ইন্দোনেশিয়ার বালিতে মিস ওয়ার্ল্ড ২০১৩ -এ তার দেশের প্রতিনিধিত্ব করেছিলেন। তহবিল নিয়ে তৎকালীন পরিচালক আথালিয়া স্যামুয়েলের সাথে দ্বন্দ্বের কারণে ২৫ নভেম্বর ২০১৩-এ ভিলাফানার কাছ থেকে তার মুকুট কেড়ে নেওয়া হয়েছিল।
ক্যামিল মুনরো

ক্যামিল মুনরো (জন্ম ২ সেপ্টেম্বর, ১৯৯০) একজন কানাডীয় নৃত্যশিল্পী এবং সুন্দরী প্রতিযোগিতার শিরোনামধারী। ২০১৩ সালে তিনি সাসকাচোয়ানের প্রথম নারী যিনি ৫০ বছরে মিস ওয়ার্ল্ড কানাডা নির্বাচিত হন। প্রতিযোগিতাটি ব্রিটিশ কলাম্বিয়ার রিচমন্ডে অনুষ্ঠিত হয়। প্রতিযোগিতায় ৩৫ জন প্রতিযোগী ছিলেন, কিন্তু মুনরো ছিলেন সাসকাচোয়ান থেকে একমাত্র। তিনি সারা বছর মানবতাবাদ অনুশীলন করার পরিকল্পনা করেছিলেন। তার জয়ের ফলে সে সেপ্টেম্বরে ইন্দোনেশিয়ার জাকার্তায় মিস ওয়ার্ল্ড ২০১৩ প্রতিযোগিতায় তার প্রবেশ নিশ্চিত হয় যেখানে তিনি ১২৭ প্রতিযোগীর মধ্যে শীর্ষ ২০ এ স্থান করে নেন এবং প্রতিযোগিতার প্রতিভা বিভাগে সামগ্রিকভাবে ৫ম স্থান অধিকার করেন।
এছাড়াও সেই বছর, মুনরো রেজিনা বিশ্ববিদ্যালয় থেকে স্নাতক ডিগ্রি অর্জন করেন।
সান্না জিন্নেডাল

সান্না জিন্নেডাল (জন্ম ২৫ এপ্রিল ১৯৯৩, বোরোসে) একজন সুয়েডীয় মডেল এবং সুন্দরী প্রতিযোগিতার শিরোনামধারী। তিনি মিস ওয়ার্ল্ড সুইডেন ২০১২-এর মুকুট পেয়েছিলেন এবং চীনে মিস ওয়ার্ল্ড ২০১২ -এ সুইডেনের প্রতিনিধিত্ব করেছিলেন, শীর্ষ ৩০ জনের মধ্যে স্থান করে নেন এবং তিনি মিস ওয়ার্ল্ড স্পোর্টসওম্যান ২০১২ ও হন। তিনি সাইপ্রাসে মিস পার্ল অফ ইউরোপ ২০১২-এ সুইডেনের প্রতিনিধিত্ব করেন এবং দ্বিতীয় রানার আপ হন।
শানি হাজান

শানি হাজান ( ; জন্ম ) হলেন একজন ইসরায়েলি মডেল, গায়ক এবং সুন্দরী প্রতিযোগিতার শিরোপাধারী, যিনি মিস ইজরায়েল ২০১২-এর মুকুট পেয়েছিলেন এবং পরবর্তীতে তার জন্মভূমির প্রতিনিধিত্ব করে মিস ওয়ার্ল্ড ২০১২ প্রতিযোগিতায় অংশ নিয়েছিলেন। তিনি মিস ইন্টারন্যাশনাল ২০১৪ এ ইসরায়েলের প্রতিনিধিত্বও করেছিলেন। সুতরাং, হাজানই একমাত্র মিস ইজরায়েল যিনি দুটি বিশ্ব সুন্দরী প্রতিযোগিতায় তার দেশের প্রতিনিধিত্ব করেছেন।
হাজান ইসরায়েলে জন্মগ্রহণ করেন এবং মরোক্কান ইহুদি বংশোদ্ভূত একটি পরিবারে কিরিয়াত আতা শহরে বেড়ে ওঠেন। 
তিনি ছিলেন ১৯ বছর বয়সী সৈনিক, যিনি ইসরায়েলের প্রতিরক্ষা বাহিনীর ইসরায়েলি নৌবাহিনীতে কর্মরত ছিলেন, যখন তিনি মিস ইজরায়েল খেতাব অর্জনের প্রতিযোগিতায় অংশগ্রহণ করেন।
এডুকেয়ার আইডিয়াল স্কুল এন্ড কলেজ

এডুকেয়ার আইডিয়াল স্কুল এন্ড কলেজ কুষ্টিয়া শহরে অবস্থিত একটি বেসরকারি শিক্ষাপ্রতিষ্ঠান। এটি খুলনা বিভাগের একটি ডিজিটালাইজড শিক্ষাপ্রতিষ্ঠান। প্রতিষ্ঠানটি ২০০৮ সালে যাত্রা শুরু করে।
প্রতিষ্ঠানটি ২০০৮ সালে প্রতিষ্ঠিত হয় এবং ঐ বছরেই কুষ্টিয়া পৌরসভা কর্তৃক অনুমোদন পায়। ২০০৯ সালে প্রাক-প্রাথমিক এবং প্রাথমিক শিক্ষার অনুমোদন পায়।‌ ২০১১ সালে ইআইআইএন এর সরকারি অনুমোদন পায়। ২০১৩ সালে যশোর মাধ্যমিক ও উচ্চ মাধ্যমিক শিক্ষা বোর্ড থেকে অনুমোদন পায়। শিক্ষা মন্ত্রণালয় থেকে ২০১২ সালে নিম্ন মাধ্যমিক স্কুল সার্টিফিকেট, ২০১৮ সালে মাধ্যমিক স্কুল সার্টিফিকেট এবং ২০২৩ সালে উচ্চ মাধ্যমিক স্কুল সার্টিফিকেটের অনুমোদন পায়।
প্রতিষ্ঠানটিতে বাংলা মিডিয়াম ও ইংলিশ মিডিয়ামে পাঠদান হয়ে থাকে।
ছাত্রদের জন্য ২টি ছাত্রাবাস এবং ছাত্রীদের জন্য ১টি ছাত্রীনিবাস রয়েছে। একটি সুগঠিত গ্রন্থাগার, একটি অডিটোরিয়াম, তিনটি বিজ্ঞানাগার (পদার্থবিজ্ঞান, রসায়ন ও জীববিজ্ঞান), একটি কম্পিউটার ল্যাব ও নিজস্ব পরিবহন ব্যবস্থা রয়েছে। প্রতিটি শ্রেণিকক্ষে আধুনিক সুযোগ-সুবিধা রয়েছে।
ডেমিয়েট চার্লস গ্র্যানভিল

ডেমিয়েট চার্লস গ্র্যানভিল (জন্ম ১৯৮৮) একজন নাইজেরীয় মডেল এবং সুন্দরী প্রতিযোগিতার শিরোপাধারী, যিনি এমবিজিএন ইউনিভার্স ২০১২ এর মুকুট পেয়েছিলেন এবং মিস ওয়ার্ল্ড ২০১২ প্রতিযোগিতায় নাইজেরিয়ার প্রতিনিধিত্ব করেছিলেন। তিনি একজন সাবেক মিস ফ্রেশ আফ্রিকা ২০০৯। 
মিস রিভারস হিসাবে প্রতিদ্বন্দ্বিতা করে, ডেমিয়েট এমজিবিএন ২০১২ এর ১ম রানার-আপ হন।
ডনিয়া হামেদ

ডোনিয়া হামেদ () একজন মিশরীয় মডেল এবং সুন্দরী প্রতিযোগিতার শিরোনামধারী। তিনি মিস ইজেপ্ট ইউনিভার্স ২০১০ এর মুকুট পেয়েছিলেন এবং মিস ইউনিভার্স ২০১০ -এ প্রতিদ্বন্দ্বিতা করেছিলেন। শেয়ারবাজারে তার আরেকটি ক্যারিয়ার রয়েছে। তিনি মিস ওয়ার্ল্ড ২০১১ এ তার দেশের প্রতিনিধিত্বও করেছিলেন।
নিভস ওরেসনিক

নিভস ওরেসনিক (জন্ম ১৩ আগস্ট, ১৯৯১) একজন স্লোভেনীয় মডেল এবং সুন্দরী প্রতিযোগিতার শিরোপাধারী, যিনি মিস স্লোভেনিয়া ২০১২-এর মুকুট পেয়েছিলেন এবং মিস ওয়ার্ল্ড ২০১২ এ তার দেশের প্রতিনিধিত্ব করেছিলেন। মিস স্লোভেনিয়া হিসাবে তার মেয়াদের শুরুতে, ওরেসনিক পুরুষদের ম্যাগাজিন গ্ল্যামার ফটোগ্রাফিতে উপস্থিত হওয়ার জন্য নেতিবাচক মিডিয়া মনোযোগ পেয়েছিলেন। তিনি বলেছিলেন যে, তার মুকুট পরার পর, তিনি মানবিক কাজে নিযুক্ত হওয়ার জন্য অনেক অনুরোধ পেতে শুরু করেছিলেন। জুন ২০১৩ সালে, ওরেসনিক লোয়ার কার্নিওলায় মিস স্লোভেনিয়া এবং মিস আর্থ স্লোভেনিয়া চুড়ান্তদের সাথে দেখা করেছিলেন। এছাড়াও সেই মাসে, ওরেসনিক একটি জুম্বা তহবিল সংগ্রহকারী সংস্থায় হাজির হন, যেটি প্রাণীদের প্রতি নিষ্ঠুরতার বিরোধিতা করে।
বন্যা মিশ্র

বন্যা মিশ্র (জন্ম ২৭ ফেব্রুয়ারি ১৯৯২) হলেন একজন ভারতীয় প্রযুক্তি উদ্যোক্তা, নৃত্যশিল্পী, প্রাক্তন অভিনেত্রী এবং সুন্দরী প্রতিযোগিতার শিরোপাধারী, যিনি ফেমিনা মিস ইন্ডিয়া ওয়ার্ল্ড ২০১২-এর মুকুট পেয়েছিলেন 
বন্যা পাঞ্জাবের জলন্ধরে জন্মগ্রহণ করেন এবং চণ্ডীগড়ে বেড়ে ওঠেন। তিনি পাঞ্জাব ইঞ্জিনিয়ারিং কলেজে বৈদ্যুতিক প্রকৌশল অধ্যয়ন করেন। তিনি আগস্ট ২০১২ সালে চীনে মিস ওয়ার্ল্ড ২০১২ ইভেন্টে ভারতের প্রতিনিধিত্ব করেছিলেন। তিনি ৫ম স্থান অধিকার করেন, এবং ছয়টির মধ্যে দুটি প্রধান সাবটাইটেল জিতেছেন, "মিস মাল্টিমিডিয়া" এবং "মিস বিউটি উইথ আ পারপাস"। 
তিনি অ্যান্ড্রয়েডে চালু হওয়া তার ফ্যাশন ডিসকভারি পোর্টাল, সামারলেবেলের সহ-প্রতিষ্ঠাতা এবং ব্যবস্থাপনা পরিচালক ছিলেন।
জম্মু ও কাশ্মীর ওয়ার্কার্স পার্টি

জম্মু ও কাশ্মীর ওয়ার্কার্স পার্টি (জেকেডব্লিউপি) হল জম্মু ও কাশ্মীর কেন্দ্রশাসিত অঞ্চলে মীর জুনায়েদের নেতৃত্বে একটি ভারতীয় রাজনৈতিক দল। দলটি ভারতের সংবিধানের ৩৭০ এবং ৩৫এ অনুচ্ছেদকে নিষ্ক্রিয় করার জন্য ২০১৯ সালের পদক্ষেপকে সমর্থন করে।
বরসো রে

"বরসো রে" () হল মণি রত্নম পরিচালিত ২০০৭ সালের ভারতীয় হিন্দি জীবনীমূলক চলচ্চিত্র "গুরুর" সাউন্ডট্র্যাকের একটি গান। গানটি গুলজারের গানের কথার সাথে এ আর রহমান সুর করেছিলেন এবং উদয় মজুমদারের বৈশিষ্ট্যযুক্ত শ্রেয়া ঘোষাল গেয়েছিলেন। গানটি বেশ সমাদৃত হয়েছিল, শ্রেয়া ঘোষাল অনেক প্রশংসা পেয়েছিলেন।
ভিডিওতে নাচটি সরোজ খান দ্বারা কোরিওগ্রাফ করা হয়েছিল, যার জন্য তিনি তার অষ্টম ফিল্মফেয়ার সেরা নৃত্য পরিচালনা পুরস্কার জিতেছিলেন। নাচটি দেখায় যে সুজাতা বৃষ্টির সময় যেমন নাচে। ঐশ্বরিয়াকে বজ্রঝড়ের মধ্যে নীচে জল সহ একটি বড় পাথরের উপরে নাচতেও দেখা যায়।
ছাতনা চণ্ডীদাস মহাবিদ্যালয়

ছাতনা চণ্ডীদাস মহাবিদ্যালয়, ২০০৭সালে প্রতিষ্ঠিত ,পশ্চিমবঙ্গের, বাঁকুড়া জেলার অন্তর্গত, ছাতনার ঘোড়ামুলীতে অবস্থিত একটি সাধারণ ডিগ্রি কলেজ। এটি কলাবিভাগে স্নাতক কোর্স অফার করে। কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
কলেজটি বাঁকুড়া বিশ্ববিদ্যালয়ের অধীভুক্ত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
ইহুদি ও খ্রিস্টান জাতির ইতিহাস (বই)

আল ইয়াহুদিয়াত ওয়াল মাসিহিয়াত (, ইহুদি ও খ্রিস্টধর্ম) জিয়াউর রহমান আজমি রচিত একটি গবেষণামূলক বই। ইহুদি ও খ্রিস্টধর্মের উপর লিখিত তুলনামূলক ধর্মের উপর, ১৯৮৮ সালে মাকতাব আল-দার, আল-মদিনা আল-মুনাওয়ারা কর্তৃক প্রকাশিত হয়।
এই বইটি লেখকের প্রবন্ধের একটি সংকলন, যা মদীনা ইসলামী বিশ্ববিদ্যালয়ের "মাজালাত আল জামিয়াত আল-ইসলামিয়া বিল মদীনা আল মুনাওয়ারা (মদীনা ইসলামী বিশ্ববিদ্যালয় ম্যাগাজিন)" এ প্রকাশিত হয়েছিল। এবং তারপর যখন তিনি মদীনা বিশ্ববিদ্যালয়ে অধ্যাপক হিসাবে নিযুক্ত হন, তখন তাকে "আদিয়ান আল-আলম (বিশ্ব ধর্ম)" শিক্ষা দেওয়ার দায়িত্বও দেওয়া হয়। অন্যান্য বিষয়ের মধ্যে, এই দায়িত্ব দেওয়া হলে, তিনি প্রবন্ধগুলি থেকে "ধর্ম" এর পাঠ্য তৈরি করেন এবং তারপর এই নিবন্ধগুলিকে জনসাধারণের ব্যবহারের জন্য পুনর্বিন্যাস করেন এবং বই আকারে প্রকাশ করেন। এখন এই দুটি বই "ইহুদীবাদ এবং খ্রিস্টান" (دراست في اليهودية و عديان النسرانية) এবং "ভারতের ধর্ম" নিয়ে আলোচনা করেছে, যার নাম দিরাসাত ফিল ইয়াহুদিয়াত ওয়াল মাসিহিয়াত ওয়াল আদিয়ানিল হিন্দ (درستاس في اليهودية والمسيحية) وادين الهند, স্টাডিজ ইন ইহুদি ধর্ম, খ্রিস্টান এবং ভারতীয় ধর্ম / ইহুদি ধর্ম, খ্রিস্টান এবং ভারতীয় ধর্মের তুলনামূলক অধ্যয়ন ), যেটিতে ৭৮৪ পৃষ্ঠা রয়েছে, এর বিষয়বস্তুতে মিল থাকার কারণে, এটি সৌদি আরবের বিখ্যাত মুদ্রণ হাউস মাকতাবাত আল-রুশদ দ্বারা প্রকাশিত হচ্ছে এবং এখন পর্যন্ত সাতটি সংস্করণ মুক্তি দেওয়া হয়েছে। প্রতিষ্ঠানটি প্রতি বছর এই বইটি প্রকাশ করে কারণ এটি স্থানীয় ইসলামী বিশ্ববিদ্যালয়ের শিক্ষক ও শিক্ষার্থীদের মধ্যে খুবই জনপ্রিয়।
এই বইয়ে আজমি ইহুদি ও খ্রিস্টান ধর্মের শুরু ও বিকাশ নিয়ে আলোচনা করেছেন। আবুল হাসান আলী হাসানী নদভী বইটির ভূমিকা লেখেন। আজমি যুক্তি দেন যে এই ধর্মগুলি তাদের বর্তমান আকারে বিকৃত এবং মূসা এবং যীশুর কাছে প্রকাশিত ধর্মের সাথে কোন সম্পর্ক নেই। আজমি ইহুদি ও খ্রিস্টান পণ্ডিতদের যুক্তি এবং মুহাম্মদকে দায়ী করা বার্তাগুলির তুলনা করেছেন।
২০২০ সালে বাংলাদেশের মোহাম্মদ পাবলিকেশন বইটি "ইহুদি ও খ্রিস্টান জাতির ইতিহাস" নামে বাংলা অনুবাদ করে প্রকাশ করে। মোহাম্মদ রোকন উদ্দিন বইটি অনুবাদ করেন।
নিকোল ফ্লিন্ট

নিকোল ফ্লিন্ট (জন্ম ১৫ মে ১৯৮৮) হলেন একজন দক্ষিণ আফ্রিকান টিভি হোস্ট, মডেল, জনসংযোগ এবং সুন্দরী প্রতিযোগিতার শিরোপাধারী, যিনি মিস সাউথ আফ্রিকা ২০০৯ এর মুকুট পেয়েছিলেন।
মিলিকা জেলিক

মিলিকা জেলিক (জন্ম ১৯৯০) একজন সার্বীয় সাংবাদিক এবং সুন্দরী প্রতিযোগিতার শিরোপাধারী, যিনি চীনের সানিয়ায় মিস ওয়ার্ল্ড ২০১০ -এ সার্বিয়ার প্রতিনিধিত্ব করেছিলেন। তিনি মিস সার্বিয়া ২০০৯-এর প্রতিযোগিতায় অংশ নিয়েছিলেন এবং শীর্ষ ১০-এ প্রবেশ করেছিলেন। কিন্তু ২০১০-এ পুরস্কারটি জিতে নেন। তার উচ্চাকাঙ্ক্ষা একজন সফল সাংবাদিক হওয়া। তিনি লাতিন-আমেরিকান নাচ, ভলিবল এবং সাঁতারে পারদর্শী।
আলেকজান্দ্রা লিয়াও

আলেকজান্দ্রা লিয়াও (জন্ম ১৯৮৯) হলেন একজন পেরুভীয় মডেল এবং সুন্দরী প্রতিযোগিতার শিরোপাধারী, যিনি মিস পেরু ২০১০ প্রতিযোগিতা জিতেছিলেন। লিয়াও "মিস পার্সোনাল ট্রেনিং" এবং "বেস্ট হেয়ার" পুরস্কার জিতেছেন। তিনি মিস ওয়ার্ল্ড ২০১০ এবং রেইনা হিস্পানোআমেরিকানা ২০১০ প্রতিযোগিতায় পেরুর প্রতিনিধিত্ব করেছিলেন।
ভেরোনিকা মাচোভা

ভেরোনিকা মাচোভা (জন্ম ১৭ আগস্ট ১৯৯০) একজন চেক মডেল এবং সুন্দরী প্রতিযোগিতার শিরোপাধারী, যিনি মিস ওয়ার্ল্ড চেক রিপাবলিক ২০১০ জিতেছেন। তিনি প্রাগের চার্লস বিশ্ববিদ্যালয়ে অধ্যয়নরত। 
মাচোভা চীনে মিস ওয়ার্ল্ড ২০১০ -এ প্রতিদ্বন্দ্বিতা করেছিলেন। 
২২ ডিসেম্বর ২০১০-এ তিনি এক পুত্র ডেনিসের জন্ম দেন। ২০ জুন ২০১৫-এ তিনি তার বাবা, আইস হকি খেলোয়াড় রোমান সেরভেনকাকে বিয়ে করেন।
জিগোলো

জিগোলো ( ) বাংলায় শব্দটির সরাসরি কোনো প্রতিশব্দ না থাকলেও, একে বর্ণনা করা যায় একজন পুরুষ পতিতাবৃত্তি বা যৌনসঙ্গী হিসাবে, যিনি দীর্ঘস্থায়ী সম্পর্কে থাকা একজন ব্যক্তির (সাধারণত ধনী নারী) আর্থিক সাহায্যে জীবন চালান।
জিগোলো ব্যক্তি অন্যান্য আয়ের উপায়ের পরিবর্তে ধারাবাহিকভাবে এই ধরনের বেশ কয়েকটি সম্পর্কের সমন্বয়ে একটি জীবনধারা গ্রহণ করেন। ধনী নারীর সঙ্গে একাধিক সম্পর্ক ধারাবাহিকভাবে বজায় রেখে জীবিকা নির্বাহ করা পুরুষদেরই সাধারণত জিগোলো বলা হয়। অর্থাৎ তার অন্য কোনো আয়ের উৎস না-ও থাকতে পারে। 
একজন জিগোলোর প্রত্যাশা করা হয় ধনী নারীদের সঙ্গ দানের। ভালো আচরণ এবং সামাজিক দক্ষতা নিয়ে তিনি নিয়মিত সঙ্গী হিসেবে কাজ করেন এবং প্রয়োজনে নাচের সঙ্গীও হয়ে থাকেন। এই সবের বিনিময়ে, নারীরা জিগোলোদের উপর বিলাসবহুল উপহার যেমন দামী পোশাক বা গাড়ি। এই সম্পর্কে যৌনসেবাও লিপ্ত থাকতে পারে। এ কারণে জিগোলোকে "কিপ্ট ম্যান" ("রক্ষিত পুরুষ") বলা যেতে পারে।
'জিগোলো' শব্দটি ১৯২০-এর দশকে ইংরেজিতে প্রথমবারের মতো ব্যবহৃত হয়। এটি ফরাসি শব্দ 'জিগোলেট' থেকে নেওয়া একটি নতুন শব্দ। 'জিগোলেট' অর্থ হলো নাচের সঙ্গী হিসেবে নিযুক্ত নারী। ফরাসি ভাষায় 'জিগোলো' এবং 'জিগোলেট' শব্দ দুটিই ১৯শ শতাব্দীর মাঝামাঝি সময়ে প্রথম লিপিবদ্ধ হয়। সে সময় মন্টমার্টে-এর নাচের ক্লাবে যারা অর্থের বিনিময়ে একা পুরুষদের সাথে নাচতেন, কখনও কখনও যৌন সম্পর্কেও লিপ্ত হতেন, তাদেরকেই 'জিগোলো' বা 'জিগোলেট' বলা হতো। ১৯শ শতাব্দীর শেষের দিকে, বিশেষ করে প্যারিসে ঘটে যাওয়া 'প্রানজিনি অ্যাফেয়ার' নামক কুখ্যাত কেসের পর, 'জিগোলো' শব্দটি এমন বিদেশী পুরুষদের বোঝাতে শুরু করে, যাদের সঙ্গ এবং স্নেহ ধনী ফরাসি নারীরা অর্থ দিয়ে কিনতে পারতেন।
জেনিশা মোক্তান

জেনিশা মোক্তান () একজন নেপালি মডেল এবং সুন্দরী প্রতিযোগিতার শিরোপাধারী, যিনি মিস নেপাল ২০০৯ জিতেছেন এবং মিস ওয়ার্ল্ড ২০০৯ এ তার দেশের প্রতিনিধিত্ব করেছেন।
পংচানোক কঙ্কলাব

পংচানোক কঙ্কলাব () (জন্ম ৭ অক্টোবর ১৯৯১) একজন থাই ক্রীড়াবিদ এবং সুন্দরী প্রতিযোগিতার শিরোপাধারী, যিনি মিস থাইল্যান্ড ওয়ার্ল্ড ২০০৯ এর বিজয়ী। তিনি ব্যাংকক থেকে এসেছেন এবং তাইকওয়ান্দো প্রতিযোগিতায় তার দেশের প্রতিনিধিত্ব করেছেন। জানুয়ারী ২০১০ সালে, বিশ্ব তায়কোয়ান্দো ফেডারেশন তাদের শুভেচ্ছা দূত হিসাবে কঙ্কলাবকে বেছে নেয়।
পাওলা ভ্যাপ্রিও

পাওলা আলেসান্দ্রা ভ্যাপ্রিও মেদাগ্লিয়া একজন পানামীয় মডেল এবং সুন্দরী প্রতিযোগিতার শিরোপাধারী, তিনি জাতীয় সুন্দরী প্রতিযোগিতা মিস মুন্ডো পানামা ২০১০ জিতেছিলেন এবং মিস ওয়ার্ল্ড ২০১০ -এ তার দেশের প্রতিনিধিত্ব করেছিলেন কিন্তু কোন স্থান পাননি। পাওলা প্রাক্তন মিস ওয়ার্ল্ড পানামা ২০০৫ আনা ইসাবেলা ভ্যাপ্রিও মেদাগ্লিয়ার বোন। তারা দুজনেই চীনের সানিয়ায় মিস ওয়ার্ল্ডে নিজ নিজ বছরে পানামার প্রতিনিধিত্ব করেছেন।
আনেতা ভিগনেরোভা

আনেতা ভিগনেরোভা (জন্ম ২৭ অক্টোবর ১৯৮৭) একজন চেক মডেল এবং সুন্দরী প্রতিযোগিতার শিরোপাধারী, যিনি মিস চেক রিপাবলিক ২০০৯ জিতেছেন এবং জোহানেসবার্গে মিস ওয়ার্ল্ড ২০০৯ এ তার দেশের প্রতিনিধিত্ব করেছেন।
ড্যানিয়েলা রামোস

ড্যানিয়েলা রামোস লালিন্দে (জন্ম ৮ ফেব্রুয়ারী, ১৯৮৮) একজন কলম্বীয় নকশাকারী, মডেল এবং সুন্দরী প্রতিযোগিতার শিরোপাধারী, যিনি মিস মুন্ডো কলম্বিয়া ২০০৯ জিতেছিলেন এবং মিস ওয়ার্ল্ড ২০০৯ এ কলম্বিয়ার প্রতিনিধিত্ব করেছিলেন, যেখানে তিনি শীর্ষ ৭ম স্থান অধিকার করেছিলেন।